burgasdotpro/wikipedia huggingface dataset:
Environmentálná záťaž

Environmentálna záťaž je znečistenie územia spôsobené činnosťou človeka predstavujúce závažné riziko pre ľudské zdravie alebo horninové prostredie, podzemnú vodu a pôdu, ktoré však nespadajú do kategórie environmentálnej škody. Ide o široké spektrum znečistenia životného prostredia, napr. územia kontaminované priemyselnou, vojenskou, banskou, dopravnou a poľnohospodárskou činnosťou, ale aj nesprávnym nakladaním s odpadom.
Pravdepodobná environmentálna záťaž je stav územia, kde sa dôvodne predpokladá prítomnosť environmentálnej záťaže.
Prieskum, monitoring a sanácia environmentálnych záťaží sa považujú za geologické práce a vzťahujú sa ne preto všetky relevantné ustanovenia geologického zákona.
Slovenská agentúra životného prostredia eviduje na Slovensku 304 environmentálnych záťaží a 906 pravdepodobných environmentálnych záťaží. Ďalších 817 lokalít je považovaných za sanované alebo rekultivované. Jedným z problémov odstránenia týchto záťaží je aj fakt, že mnohé bývalé podniky, ktorých činnosť spôsobila vznik environmentálných záťaží už neexistujú. Za ich odstránenie bol zodpovedný štát prostredníctvom príslušného ministerstva.
Maurice Bompard (politik)

Louis Maurice Bompard (* 17. máj 1854, Metz† 7. apríl 1935, Grasse) bol francúzsky diplomat a politik.
Pôsobil ako generálny tajomník vo vláde Francúzskeho protektorátu Tunisko. Jeho úrad mal v kompetencii vydávanie "Journal Officiel Tunisien" („Tuniský úradný vestník“), úradného periodika na vyhlasovanie právnych predpisov.
V rokoch 19031908 pôsobil ako veľvyslanec Francúzskej republiky v Petrohrade, kde usiloval o posilnenie britsko-francúzsko-ruských vzťahov, uzatvorenie britsko-ruskej zmluvy (1907) a tým zavŕšenie vytvorenia Dohody.
1259 pred Kr.

Narodenia.
Maurice Bompard

Maurice Bompard môže byť:
Mount Carleton

Mount Carleton ( (alebo )) je najvyšší vrch kanadskej provincie New Brunswick. Prominencia vrchu je 620 metrov.
Názov.
Vrch je od roku 1899 pomenovaný po prvom guvernérovi New Brunswicka, generálovi Thomasovi Carletonovi.
Poloha.
Vrch je súčasťou Apalačských vrchov. Je tiež najvyšším vrchom regiónu Maritimes, čiže provincií New Brunswick, Nové Škótsko a Ostrov princa Eduarda.
Cytidín

Cytidín (symbol C alebo Cyd) je nukleozid, ktorý vzniká spojením cytozínu s ribózou pomocou β-N1-glykozidovej väzby. Cytidín je komponent RNA.
Vlastnosti.
Cytidín je biely kryštalický prášok. Je dobre rozpustný vo vode a slabo rozpustný v etanole.
Zdroje v potrave.
Zdroje cytozínu v potrave predstavujú hlavne jedlá, ktoré majú vysoký obsah ribonukleovej kyseliny (RNA), ako sú orgány, pivárske kvasinky, prípadne jedlá bohaté na pyrimidíny ako pivo. Počas trávenia sa tieto jedlá rozkladajú na ribozylpyrimidíny (cytidín a uridín), ktoré sa absorbujú v tráviacom trakte. U ľudí sa cytidín mení na uridín, ktorý je pravdepodobne zodpovedný za metabolické účinky cytidínu.
Analógy cytidínu.
Mnoho analógov cytidínu má farmakologický potenciál. KP-1461 je napríklad liek proti HIV, ktorý funguje ako virálny mutagén. Zebularín by mohol mať využitie ako liek pre chemoterapiu alebo chemoprevenciu. Malé množstvá azacitidínu a jeho analógu decitabínu by mohli byť použité proti rakovine pomocou epigenetickej demetylácie.
Modifikáciou cytidínu vzniká lyzidín.
Biologický účinok.
Okrem komponentu RNA pôsobí cytidín i v rámci neruronálneho-gliálneho glutamátového cyklu. Prídavky cytidínu znížili hladinu glutamátu/glutamínu v strede čelového laloku mozgu a mozočku. Na základe toho by vyvolal cytidín záujem pre použitie ako potenciálne glutamátergické antidepresívum.
Uridín

Uridín (symbol U alebo Urd) je glykozylovaný pyrimidínový analóg obsahujúci uracil naviazaný na ribózu pomocou β-N1-glykozidovej väzby. Je to jeden z piatich štandardných nukleozidov, ktoré tvoria nukleové kyseliny. Ostatné štyri sú adenozín, citydín, guanozín a tymidín. Uridín je prítomný len v RNA a nenachádza sa v DNA, zatiaľ čo u tymidínu je to naopak. Ostatné tri nukleozidy sa nachádzajú v oboch nukleových kyselinách.
Biosyntéza.
Uridín sa v prírode bežne tvorí ako uridínmonofosfát (uridylát, UMP) de novo syntézou dekarboxyláciou orotidylátu. Túto reakciu katalyzuje orotidylátdekarboxyláza. Orotidylát sa tvorí z orotátu, ktorý reaguje s 5-fosforibozyl-1-pyrofosfátom (PRPP) za vzniku orotidylátu, čo katalyzuje pyrimidínfosforibozyltransferáza. Ororát vzniká v niekoľkých krokoch z karbamoylfosfátu a aspartátu. 
Zdroje v potrave.
Uridín sa pokladá za neesencálnu živinu, keďže si ho ľudské telo dokáže vytvoriť samo. Dopĺňanie sa zvyčajne neodporúča, i keď i to už bolo preskúmané na niektoré využitia.
Niektoré jedlá obsahujú uridín vo forme RNA. Pôvodne sa tvrdilo, že prakticky žiadny uridín prijatý z jedla nie je biodostupný, keďže väčšina z neho sa rozloží v gastrointestinálnom trakte, tažke jeho hladina v krvi sa nezvýši. Neskôr bolo ukázané, že hladina uridínu sa zvýšila 1,8x po 30 minútach po požití piva. Etanol, ktorý je prítomný v pive, však sám o sebe zvyšuje hladinu uridínu v krvi, čo by tieto výsledky mohlo vysvetliť. Materské mlieko a kojenecké mlieko, ktoré prijímajú novorodenci, obsahuje uridín v podobe uridínmonofosfátu, ktorý je biodostupný a dokáže sa dostať z tráviaceho traktu do krvného obehu. Uridín sa nachádza v týchto jedlách:
Konzumácia jedál bohatých na RNA môže viesť k vysokej hladine purínov (adenozínu a guanozínu) v krvi. Vysoká hladina purínov zvyšuje tvorbu kyseliny močovej a môže viesť k zhoršeniu alebo vzniku porúch ako je dna.
Výskumníci z Harvardu ohlásili, že omega-3 mastné kyseliny a uridín, dve zložky jedál ako sú napríklad ryby, vlašské orechy, melasa a cukrová repa, zabraňujú depresii u potkanov tak účinne, ako antidepresíva. Podľa výskumu malo podávanie týchto látok okamžitý efekt nerozlíšiteľný od efektu antidepresív.
Glykolýza galaktózy.
Uridín hrá dôležitú úlohu v glykolýze galaktózy. Neexistuje žiadny katabolický proces, ktorým by sa metabolizovala galaktóza. Preto sa galaktóza premieňa na glukózu a metabolizuje sa klasickou dráhou. Keď sa galaktóza premení na galaktóza-1-fosfát (Gal-1-P), prebehne reakcia s UDP-glukózou, teda molekulou glukózy viazanej na uridíndifosfát (UDP). Tento proces katalyzuje galaktóza-1-fosfáturidyltransferáza, ktorá prenesie UDP na molekulu galaktózy, čím vzniká UDP-galaktóza a glukóza-1-fosfát. Tento proces sa opakuje, čím sa umožní glykolýza galaktózy.
Gajda

Gajda () je vrch v Považskom Inovci. Leží nad obcou Nitrianska Blatnica, približne východne od Piešťan. 
Poloha.
Nachádza sa v juhovýchodnej časti pohoria, v geomorfologickom podcelku Krahulčie vrchy. Vrchol leží v Trnavskom kraji, v okrese Piešťany a v katastrálnom území obce Hubina. Južné a východné úpätie zasahuje na katastrálne územie Nitrianskej Blatnice v okrese Topoľčany. Nachádza sa severne od Nitrianskej Blatnice, z ktorej je k nemu najľahší prístup po zelenej značke.
Opis.
Gajda leží v hrebeni, ktorý vedie zo severu z masívu Marháta a smeruje západným smerom na Krahulčie vrchy (). Tento vrch, oddelený sedlom je západným susedom, severne sa nachádza Grnica () a severovýchodne leží dominantný Marhát (). Rovnomenným sedlom na západnom úpätí prechádza značená magistrála, z ktorej vedie odbočka na prírodnú pamiatku Visiace skaly na južnom úpätí Gajdy. Východným smerom leží Rotunda svätého Juraja, popri ktorej vedie značený chodník do sedla Gajda, odkiaľ je dostupný aj vrchol. Hrebeňom vedie rozvodie Váhu a Nitry; do Váhu odvodňuje severné svahy riečka Striebornica, východnú a južnú časť hrebeňa odvodňujú prítoky Radošinky. Najbližšími sídlami sú Radošina, Nitrianska Blatnica a Vozokany na juhovýchodnom úpätí, Hubina a Moravany nad Váhom na západe.
Výhľady.
Súvislý porast na veľkej časti vrcholu neumožňujú súvislý výhľad. Rozhľad poskytujú len malé lokality, odkiaľ možno vidieť okolité pahorkatiny a nížiny, no tiež blízke vrchy Považského Inovca. Z vhodných miest je možné vidieť Malé a Biele Karpaty, Vtáčnik či Tribeč.
Prístup.
Na vrchol nevedie značená trasa a prístup je možný zo sedla, dostupného:
Lahn

Lahn môže byť:
Gajda (rozlišovacia stránka)

Gajda môže byť:
Sarah Lanová (baletka)

Sarah Lanová (; * San Francisco, Kalifornia, USA) je americká baletka, bývalá prvá sólistka American Ballet Theatre.
Kariéra.
Svoj baletný tréning začala v Memphise, Tennessee v Memphis Classical Ballet. Neskôr pokračovala v Draper Center for Dance Education v Rochester, New York. V roku 2002 získala najvyššie ocenenie pre juniorov na Jackson International Ballet Competition.
V auguste 2003 sa stala učňom v American Ballet Theatre. V apríli 2004 sa stala členkou „corps de ballet“.
Počas prvého roku v „corps“ získala hlavnú rolu v "Theme and Variations". Cítila sa však vinná, že rolu získala pred služobne staršími tanečníkmi.
V auguste 2007 sa stala sólistkou. V septembri 2017 bola vymenovaná za prvú sólistku (principal dancer). S ABT sa rozišla v lete 2020.
Filmová kariéra.
Sarah Lanová bola dublérka herečky Natalie Portman vo filme "Čierna labuť".
Jej účinkovanie vo filme sa stalo kontroverzným.
Na filme pracovala 6 týždňov, nebola však spomenutá ako dublérka a ani Portman ju nespomenula keď dostala Oskara. Transformácia Portman z herečky na baletku bolo, podľa "The Guardian" faktorom aj pri jej oskarovom úspechu. Kontroverzia tiež ukazuje na rozdiely medzi dobre financovaným Hollywoodom a slabo financovaným svetom baletu.
Lanová tvrdí, že väčšinu tancovania za ktoré Portman dostala Oskara. Po rozhovore s "Glamour Magazine" jej mal zavolať producent filmu a požiadať ju, aby o svojom účinkovaní ďalej verejne nehovorila. Podľa Lanovej sa snažil, aby vyzeralo, že Portman dokázala nemožné: stať sa balerínou za rok a pol. Režisér Darren Aronofsky a choreograf Benjamin Millepied nesúhlasia, že by Lanová mala mať dôvod na nespokojnosť. Aronofsky požiadal strihača o spočítanie záberov z ktorého malo výjsť, že zo 139 tanečných záberov vo filme bolo 111 s Natalie Portman bez zmeny a 28 z nich boli zábery na dublérku, Sarah Lanovú. Podľa režiséra tak mala byť viac než 90% času v zábere Portman. Neskôr editor filmu Andy Weisblum spočítal zábery na celé telo. Z 35 malo byť 12 Portman a zvyšok Lanová. Podľa neho však Portman odtancovala ešte oveľa viac záberov. Millipied neskôr odhadol, že 85% tanca v konečnej verzii filmu bolo od Portman. Aronofsky pripomenul, že Portman tancovala en pointe v baletných špičkách a 85-sekundový posledný záber prológu je Portman tancujúca na špičkách bez digitálnych úprav. Samotná Portman sa vyjadrila, že chce mať kontroverziu za sebou.
Osobný život.
Jej manžel, Luis Ribagorda, tancoval pre American Ballet Theatre. Odmietla ponuku stať sa prvou sólistkou v San Francisco Ballet, aby s ním nemusela mať vzťah na diaľku.
Moosonee

Moosonee je mesto v severnej časti kanadskej provincie Ontário.
Poloha.
Mesto je približne 19 km od Jamesovej zátoky Severného ľadového oceánu. Nachádza sa na rieke Moose River v Hudson Bay Lowlands, podľa mesta najrozsiehlejšieho močariska na svete. V meste sa nachádza meteorologická stanica a rímskokatolícke biskupstvo.
Dejiny.
Moosoonee bolo pôvodne lokalita kožušinového obchodu. Pôvodne osídlené bolo v roku 1903 ako obchodná stanica spoločnosti Revillon Frères z Paríža. Jeho význam vzrástol príchodom železnice v roku 1932.
Demografia a vzdelávanie.
V sčítaní obyvateľstva v roku 2021 malo 1512 obyvateľov z toho 1 260 uvádza ako rodný jazyk angličtinu, 15 francúzštinu a 185 neoficiálne jazyky, z toho 125 jazyky pôvodných obyvateľov (z nich 120 Cree). Nikto neuviedol slovenčinu ani češtinu. V sčítaní obyvateľstva v roku 2016 malo 1 481 obyvateľov. Mesto však uvádza až 3 500 obyvateľov, z toho 85% národnosti Cree. Hlavným jazykom je angličtina, po nej Cree. V meste sú dve základné školy, jedna stredná (Northern Lights Secondary School) a kampus vysokej školy (Northern College).
Ekonomika a doprava.
Mesto nie je pripojené na cestnú sieť Ontária, ale zároveň je dopravnou križovatkou pre pobrežené komunity Jamesovej zátoky. Cestujúci prichádzajú vlakom alebo prilietajú lietadlom. Železničnú dopravu z mesta Cochrane zabezpečuje spoločnosť Ontario Northland. Pravidelné letecké spojenia ponúkajú Air Creebec a Thunder Airlines. Miestne letisko (ICAO: CYMO) s dvomi vzletovými a pristávacími dráhami je v majetku mesta. Podľa Encyclopædia Britannica je v meste jediný prístav na slanej vode v Ontáriu.
Turizmus.
V meste sa nachádza železničné múzeum, návštevnícke centrum Ministerstva prírodných zdrojov, Katedrála Krista kráľa, anglikánsky kostol a James Bay Education Centre. Z mesta je možné pozorovať veľryby, tulene a polárnu žiaru. 50 km od mesta je Hannah Bay, lokalita známa lovom husí.
Moose River

Moose River môže byť:
Adam Húska

Adam Húska (* 12. máj 1997, Zvolen) je slovenský hokejový brankár aktuálne pôsobiaci v tíme Torpedo Nižnij Novgorod v Kontinentálnej hokejovej lige. Stal sa piatym brankárom v histórii Slovenska, ktorý pôsobil v NHL (predošlými boli Ján Lašák, Rastislav Staňa, Peter Budaj a Jaroslav Halák).
Draftovaný bol v roku 2015 New Yorkom Rangers v 7. kole (celkovo 184.).
NHL.
V sezóne 2020/21 sa Húska ocitol v zápasovej kríze, kedy väčšinu sezóny strávil v tzv. „taxi zostave“ New Yorku Rangers, vytvorenej ako dočasné opatrenie (forma náhradníkov) v dôsledku pandémie COVID-19. Znamenalo to, že nebol súčasťou ako prvého tímu, tak ani nižšieho Hartford Wolf Pack, kde pôsobil. Na pozícii tretieho brankára tímu ho dokonca vytlačil skúsený Kanaďan Keith Kinkaid, ktorý zaujal v Hartforde pozíciu prvého brankára. Na tú sa vrátil počas Kinkaidovej karantény až v ďalšej sezóne 2021/22.
Možné hypotézy v súvislosti s Húskovým debutom sa na jeseň 2021 skloňovali aj v súvislosti so slabou výkonnosťou druhého brankára Rangers - Alexandra Georgieva a krátkodobému zraneniu prvého brankára tímu - Igora Šesťorkina. Húska bol napokon 4. decembra povolaný do prvého tímu ako náhradník Georgiyeva.
V prvých dvoch zápasoch, v ktorých bol súčasťou prvého tímu, na ľad nenastúpil. V obidvoch prípadoch bol do bránky postavený Georgiyev. 
V drese Rangers napokon debutoval 8. decembra 2021 proti Coloradu Avalanche, ktorý New York prehral 3:7. Húska urobil 32 zákrokov z 37 striel (82,05% úspešnosť zákrokov). Najviac gólov inkasoval v druhej tretine, kedy mu Avalanche nastrieľali až 5 gólov.
Hlavný tréner Rangers, Gerard Gallant, bol následne za svoje rozhodnutie postaviť Húsku do zápasu kritizovaný. Colorado bolo v čase Húskovho debutu v rámci ligy prvé v ofenzívnej činnosti a Rangers boli unavení po zápase proti Chicagu Blackhawks, ktorý sa odohral predošlý deň. Ďalšou výčitkou trénerovi bolo nestiahnutie Húsku z bránky po štvrtom góle. Gallantovi obhajcovia zas považovali jeho rozhodnutia za "krst ohňom" pre Húsku, ktorý mu prinesie skúsenosti. Húska bol následne 9. decembra poslaný naspäť do Hartfordu Wolf Pack a do zostavy sa po prekonaní ochorenia COVID-19 dostal Keith Kinkaid.
29. decembra bol povolaný do znovuobnovej "taxi zostavy" Rangers, 2. januára 2022 putoval späť na farmu. Do taxi zostavy sa znovu vrátil 25. januára. 
Medzinárodný hokej.
Húska reprezentoval Slovensko na Majstrovstvách sveta juniorov do 18 rokov (v rokoch 2014, 2015), na Majstrovstvách sveta juniorov do 20 rokov (v rokoch 2015 a 2016) a na seniorských Majstrovstvách sveta v roku 2021, kde si v troch zápasoch pripísal dve prehry a 85,5% úspešnosť zákrokov. 
Na MS 2021 dokonca nastúpil aj vo štvrťfinálovom zápase proti výberu z USA, kedy ho tréner Craig Ramsay uprednostnil pred prvým brankárom Júliusom Hudáčkom. Následne Hudáček, vtedy brankár tímu Spartak Moskva, ukončil reprezentačnú kariéru. Húska napokon inkasoval 6 gólov, kedy z 33 striel Američanov kryl iba 27 (81,82% úspešnosť zákrokov). Slovensko prehralo s USA 1:6 a na turnaji skončilo nakoniec ôsme. 
Húska bol nominovaný a nastúpil aj na majstrovstvách sveta 2022.
Moose River (Ontário)

Moose River je rieka v kanadskej provincii Ontário. Tečie severovýchodne od sútoku riek Mattagami a Missinaibi do južného konca Jamesovej zátoky.
Geografia.
Rieka ma dĺžku od sútoku riek Mattagami a Missinaibi, spolu s riekou Mattagami však meria . Spolu s prítokmi odvodňuje väčšinu severovýchodného Ontária. Medzi hlavné mestá v povodí patria: Kapuskasing, Iroquois Falls a Timmins.
Dejiny.
Rieka bola kedysi často využívaná obchodníkmi s kožušinami a leží na nej Moose Factory, najstaršia obchodná stanica v Ontáriu, založená 1672/1673. V dnešných dobách sa na rieke a v jej povodí nachádzajú bane, spracovanie papiera a vodné elektrárne.
Ochrana prírody.
Pri Jamesovej zátoke sa nachádza Moose River Migratory Bird Sanctuary, chránená oblasť pre migrujúce vtáctvo. Vytvorená bola v roku 1958, jej rozloha je 2 690 hektárov. Oblasť je vlastnená provinciou Ontário, územie pod čiarou prílivu patrí pod teritórium Nunavut. Poskytuje vtáctvu miesto pre oddych a nakŕmenie.
Na piatich ostrovoch sa v blízkosti ústia rieky, pri Moosonee a Moose Factory, nachádza provinčný park Tidewater. Vyhlásený bol v roku 1970 a zahŕňa plochu 979,78 hektárov.
Kvalifikácia na Majstrovstvá sveta vo futbale 2022 – Oceánia

Oceánska časť kvalifikácie na Majstrovstvá sveta vo futbale 2022 bola jednou zo šiestich kontinentálnych častí kvalifikácie MS vo futbale 2022, ktoré sa budú konať v Katare. Bola určená pre národné tímy, ktoré sú členmi Futbalovej konfederácie Oceánie (OFC). Do kvalifikácie sa prihlásilo deväť krajín. Organizácii OFC bolo k dispozícii jedno miesto v medzikonfederačnom play-off.
Prvé kolo.
V prvom kole mali hrať dva najnižšie umiestnené tímy OFC podľa rebríčka FIFA. Avšak dva mesiace po žrebe Tonga odstúpila z kvalifikácie pre výbuch sopky a cunami.
Druhé kolo.
7 najlepších tímov OFC v rebríčku FIFA vstúpilo do druhého kola a pridalo sa k víťazovi prvého kola. Tímy hrali v dvoch skupinách po štyroch, prví dvaja z každej skupiny postúpili do play-off. Druhé kolo sa hralo od 17. do 30. marca 2022 v Katare.
Skupina A.
Zápas Cookove ostrovy – Šalamúnove ostrovy 0 : 2 sa nepočítal do tabuľky, lebo Cookove ostrovy po zápase odstúpili z turnaja pre COVID-19 v tíme. Vanuatu odstúpilo z turnaja pre COVID-19 v tíme.
Play-off.
Nový Zéland postúpil do medzikonfederačného play-off.
Medzikonfederačné play-off.
Žreb medzikonfederačného play-off sa konal 26. novembra 2021. Víťaz oceánskej kvalifikácie nastúpil proti štvrtému tímu severoamerickej kvalifikácie. Hralo sa na neutrálnom ihrisku v Katare 14. júna 2022.
Kostarika postúpila na Majstrovstvá sveta.
Uridínmonofosfát

Uridínmonofosfát (UMP), takisto známy ako kyselina uridylová alebo jej konjugovaná báza uridylát, je nukleotid, ktorý sa vyskytuje ako monomér v RNA. UMP je ester kyseliny fosforečnej a nukleozidu uridínu. Skladá sa z fosfátovej skupiny, pentózy ribózy a nukleovej bázy uracilu, takže je to ribonukleotidmonofosfát. V podobe substituentu sa preňho používa predpona uridylyl-. Kovalentné naviazanie UMP (napríklad na proteín) sa nazýva uridylylácia (alebo občas uridylácia).
Biosyntéza a rozklad.
Uridínmonofosfát vzniká z orotidín-5'-monofosfátu (OMP) dekarboxylačnou reakciou katalyzovanou orotidylátdekarboxylázou. Bez katalýzy je táto reakcia extrémne pomalá (predpokladá sa, že prebehne v priemere asi raz za 78 miliónov rokov). Ak je adekvátne katalyzovaná, prebieha približne raz za sekundu, čo znamená až 1017x rýchlejšie.
U ľudí má orotidylátdekarboxylázovú aktivitu proteín UMP syntáza. Poškodenie UMP syntázy môže spôsobiť orotickú acidúriu, metabolickú poruchu.
Pri rozklade sa z uridínmonofosfátu štiepi ribózafosfát. Uracil sa potom hydrogenuje za vzniku dihydrouracilu a potom dochádza k jeho štiepeniu a rozkladu. 
Účinky na zvieraciu inteligenciu.
V jednej štúdii bolo preukázané, že pieskomily, ktoré boli kŕmené kombináciou UMP, cholínu a kyseliny dokosahexaénovej, mali významne lepšie výsledky v behaní bludiskom oproti tým, ktoré týmito prípravkami kŕmené neboli, čo naznačuje zlepšenie kognitívnych funkcií.
V potravinách.
V štúdiách výskumu mozgu sa UMP využíva ako prostriedok pre dodanie uridínu. Uridín je aktívnou zložkou tejto zlúčeniny. Uridín je prítomný v mnohých jedlách, hlavne v podobe RNA. Nefosforylovaný uridín ale nie je biodostupný, pretože sa prakticky kompletne rozkladá v pečeni a tráviacom trakte.
Prieľačina (vrch v Považskom Inovci)

Prieľačina () je vrch v Považskom Inovci. Leží nad obcou Hôrka nad Váhom, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja, a okresov Nové Mesto nad Váhom a Topoľčany. Vrch zasahuje na katastrálne územie obcí Podhradie, Hôrka nad Váhom a Hrádok. Značná časť vrchu patrí do prírodnej rezervácie Preliačina.
Opis.
Prieľačina je súčasťou hlavného hrebeňa a so susednou Panskou javorinou patrí k výrazným dominantám južnej časti Vysokého Inovca. Severne susedí Ivanov vŕštek (), západným smerom Holubací vrch (), južne Bezovec () a východne Panská javorina (). Severnú a západnú časť masívu odvodňuje Hôrčanský potok do Váhu, juhovýchodné svahy sú pramennou oblasťou riečky Železnica, smerujúcej do rieky Nitry. Najbližšími sídlami sú juhovýchodným smerom situované Podhradie, južne ležiaca Nová Lehota a západne položená obec Hôrka nad Váhom. 
Výhľady.
Hustý porast hrebeňa znemožňuje súvislejší rozhľad. Obmedzený výhľad umožňujú malé lokality, odkiaľ sú viditeľné okolité vrchy pohoria a susedné nížiny. Miestami sú viditeľné tiež Strážovské vrchy, Vtáčnik, Pohronský Inovec, Tribeč, Malé a Biele Karpaty.
Večerníček

Večerníček je krátky večerný televízny program určený pre deti, vysielaný každý večer pôvodne Česko-slovenskou televíziou a dnes Slovenskou televíziou a Českou televíziou. V rokoch 2001 až 2005 Večerníčku konkuroval program Markizáčik, ktorý sa vysielal na obrazovkách TV Markíza.
Námetom krátkych príbehov sú nielen klasické rozprávky, ale aj príbehy zo súčasnosti. České aj slovenské večerníčky sú tradične uvádzané zvučkami, ktoré sú najstaršími stále používanými televíznymi znelkami v Česku aj na Slovensku.
História.
Program "Rozprávka na dobrú noc" sa zrodil v rozhlase, odkiaľ ho televízia prebrala ako osvedčený formát a spočiatku tie isté rozprávky naživo pred kamerou čítali známi herci ako Štěpánka Haničincová alebo Eva Kristínová.
Česko-slovenská televízia začala vysielať rozprávku pre deti už od roku 1963, ale len nepravidelne. V Česku to bolo „Stříbrné zrcátko“, na Slovensku „Rozprávka na dobrú noc“, ktorá sa vysielala nedeľu v podvečer. Populárny príbeh bol napr. "Robot Emil".
V januári 1965 začala Česko-slovenská televízia vysielať pravidelnú reláciu s názvom „Večerníček“. Duchovným otcom myšlienky večerníčka a jeho prvým dramaturgom bol Milan Nápravník, známy surrealista, výtvarník, básnik a prozaik, ktorý neskôr roku 1968 emigroval do Západného Nemecka. Prvá bola rozprávka "Kluk a kometa", príbeh v prevedení čierneho divadla s komentárom Štěpánky Haničincovej. Prvý slovenský večerníček bol v roku 1965 čiernobiely animovaný "Ako si mačky kúpili televízor" podľa literárnej predlohy Jaroslavy Blažkovej. Výtvarníkom bol Jozef Povrazník a režíroval ho Ján Chlebík.
Prvý farebný večerníček, "Pásli ovce valasi", mohli deti sledovať v roku 1973.
Za desaťročia večerníčka bolo Českou televíziou vytvorených okolo 300 seriálov, z dielne Slovenskej televízie to bolo spolu viac ako 260 seriálových titulov s počtom dielov spravidla od siedmich do desiatich, ale boli aj stodielne seriály ako "Slimák Maťo a škriatok Klinček".
Večerníčkovská zvučka.
Preslávená večerníčkovská zvučka (ktorá je vôbec najstaršou českou televíznou znelkou a jednou z najstarších v Európe) vznikala v júli a auguste roku 1965 (vtedy ešte čiernobiela). Výtvarníkom bol Radek Pilař, režisérom Václav Bedřich, melódiu skomponoval Ladislav Simon a hlas prepožičal Večerníčkovi vtedy päťročný Michal Citavý.
V slovenskej zvučke rozprávky na dobrú noc od roku 1966 bol ježko, ktorý hral v rozsvietenom paneláku na klavíri a keď sa rozprávka skončila, ježko v pyžame zakýval na rozlúčku a okná v paneláku postupne zhasli. V rokoch 1971 až 1976 ježka nahradili dvaja pletení panáčikovia, ktorí vyskakovali z košíka so šitím a zažínali lampu a nakoniec sa do košíka opäť uložili. V roku 1975 Slovenská televízia vypísala konkurz na novú zvučku a víťazom sa stal príbeh o deduškovi so psíčkom od dramaturgičky Anny Minichovej, ktorý sa začal vysielať krátko po spustení pravidelného farebného vysielania začiatkom roka 1977. Okrem Anny Minichovej sa na výrobe zvučky s Deduškom Večerníčkom podieľal tiež grafický výtvarník a režisér Ladislav Čapek a melódiu skomponoval Jaroslav Celba. Deduško Večerníček má aj svoj vlastný seriál "V chalúpke a za chalúpkou" (1986).
Noomi Rapace

Noomi Rapace (* 28. december 1979, Hudiksvall, Švédsko) je švédska herečka. Preslávila ju rola Lisbeth Salander, v dráme "Muži, ktorí nenávidia ženy" (2009), kde za svoj herecký výkon bola nominovaná na britské filmové ocenenie BAFTA.
Detstvo a mladosť.
Jej matkou je švédska herečka Nina Lorén a jej otcom bol španielsky spevák flamenca, Rogelio Durán. Má jednu nevlastnú sestru, Særún Hrafnkelsdóttir Norén. V piatich rokoch sa spolu so svojou matkou a nevlastným otcom presťahovali do mesta Flúðir, na Islande. Jej rodný jazyk je švédsky, ale hovorí plynulo tiež anglicky, nórsky, islandsky a dánsky.
Kariéra.
Vo svojich deviatich rokoch bola obsadená ako komparz do islandského filmu "V tieni havrana" z roku 1988. Táto skúsenosť ju podnietila stať sa herečkou. Následne odcestovala do Štokholmu, kde navštevovala hereckú školu.
V roku 1996 debutovala vo švédskom televíznom seriáli "Tre kronor". Počas štúdia herectva účinkovala tiež v niekoľkých švédskych divadlách. V roku 2017 za svoj herecký výkon v dánskej dráme "Daisy Diamond" získala dánske filmové ocenenie Robert Awards.
Bola obsadená do role hackerky Lisbeth Salander vo filme "Muži, ktorý nenávidia ženy". Film bol natočený podľa knižnej predlohy švédskeho spisovateľa Stiega Larssona. Film jej priniesol medzinárodný úspech a niekoľko nominácii na herecké ocenenia, z ktorých niektoré aj získala, napríklad švédske filmové ocenenie Guldbaggen. Rolu Salanderovej neskôr stvárnila aj v ďalších dvoch filmoch; "Dievča, ktoré sa hralo s ohňom" a "Dievča, ktoré koplo do osieho hniezda", ktoré tiež napísal Larsson a všetky tri filmy mali premiéru v roku 2009.
V roku 2011 mal premiéru film "Sherlock Holmes: Hra tieňov", kde Rapace účinkovala po boku hercov ako Robert Downey Jr. a Jude Law. O rok neskôr si zahrala v dráme "Vášeň", po boku Rachel McAdamsovej. V rovnakom roku mal premiéru aj film "Prometheus".
V roku 2015 si zahrala v dráme "Dieťa 44". Hlavnú rolu stvárnila vo filme "V utajení" z roku 2017 po boku Johna Malkovicha, Toni Collettovej a Orlanda Blooma. V rovnakom roku mal premiéru aj film "7 životov", ktorý zaznamenal od filmových kritikov pozitívne recenzie.
V roku 2019 sa objavila v austrálskom filme "Materský cit", po boku Yvonne Strahovski. V roku 2021 mali premiéru filmy "Cesta za zmierením" a "Ada". Tiež by mal mať premiéru životopisný film "Callas", kde Rapace, stvárnila opernú speváčku Mariu Callas.
Súkromný život.
V roku 2001 sa vydala za Ola Norella, s ktorým spoločne prijali priezvisko Rapace, čo vo francúzštine a taliančina znamená „dravý vták“. Spolu majú jedného syna, narodeného v roku 2003. V roku 2010 podali žiadosť o rozvod, ktorá nadobudla platnosť o rok neskôr.
Jozef Vongrej

Jozef Vongrej (* 26. marec 1933, Závažná Poruba† 2. júl 1988, Olomouc) bol slovenský pedagóg, maliar a grafik.
Životopis.
Mladosť prežil na Liptove. Po maturite na gymnáziu v Liptovskom Mikuláši v roku 1950 odišiel študovať na Vysokú školu pedagogickú do Prešova. Na katedre študoval výtvarnú výchovu a ruštinu.
Po jeho skončení od roku 1955 pôsobil ako výtvarný pedagóg v Zákopčí, Čadci a od roku 1959 v Martine. Významným prínosom sa zapísal do povedomia Martinčanov už čoskoro po svojom príchode. Jeho pričinením bol na ľudovej škole umenia v Martine otvorený výtvarný odbor. Pôsobil tam ako pedagóg a v rokoch 19601988 ako riaditeľ. Ako zanietený, profesionálne na úrovni svojej doby veľmi dobre zorientovaný pedagóg a neúnavný organizátor príťažlivých výtvarných podujatí zostal dodnes zapísaný nielen v pamäti svojich žiakov, ale aj väčšiny Martinčanov.
Zomrel v Olomouci 2. júla 1988. Pochovaný je na Národnom cintoríne v Martine.
Bienále fantázie Martin.
V roku 1967 vzniklo z iniciatívy Jozefa Vongreja, v spolupráci s Maticou slovenskou, rozhodnutie zorganizovať medzinárodnú súťaž detskej výtvarnej tvorby, tematicky zameranú na rozprávku, pieseň, porekadlá, riekanky, hry detí a zvyky ľudu pod názvom Bienále fantázie. Prvý ročník Bienále fantázie sa konal v Martine v roku 1969 a zúčastnilo sa ho 1700 detských prác zo 7 krajín. Túto zakladateľskú iniciatívu vyjadruje fakt, že Ministerstvo kultúry SR na tomto bienále udeľuje Cenu Jozefa Vongreja.
Tvorba.
Jozef Vongrej sa popri svojej pedagogickej a organizátorskej práci systematicky a sústavne venoval aj vlastnej tvorivej činnosti. Od rannej mladosti rád kreslil a kresba hrala v jeho živote dôležitú rolu aj neskôr. V zrelom období sa ťažisko záujmu presunulo v jeho tvorbe k maľbe o niečo menej ako ku grafike. V celku však možno konštatovať, že to bola farba, ktorá sa stala hlavným médiom jeho výtvarného vyjadrenia. Námety čerpal z bezprostredného okolia, no najmä z liptovskej krajiny v okolí svojho rodiska Závažnej Poruby.
Vukovarská ulica

Vukovarská ulica je ulica v Bratislave, v mestskej časti Devínska Nová Ves. Nekrižuje sa so žiadnou ulicou.
Landererova ulica

Landererova ulica je ulica v Bratislave, v mestskej časti Staré Mesto. Je pomenovaná podľa Jána Michala Landerera, tlačiara a nakladateľa, ktorý pôsobil v 18. storočí na území dnešného Slovenska, v Bratislave.
Ulica je situovaná na mieste bývalej rafinérie Apollo. V súčasnosti je súčasťou tvoriacej sa novej modernej štvrte v Bratislave nachádzajúcej sa medzi Zónou Chalupkova a Euroveou na nábreží Dunaja. Na ulici sa nachádza obytný komplex Panorama Towers (predtým Panorama City) a kancelársky komplex L12 (Landererova 12) na južnej strane. V tesnej blízkosti ulice sú významné stavby vznikajúcej štvrte - Jurkovičova tepláreň, obytný komplex SkyPark, budova bývalého Presscentra Tower 115, Nová budova Slovenského národného divadla a Most Apollo.
Doprava.
Landererova ulica je z hľadiska dopravy v súčasnosti rozdelená pre chodcov, individuálnu automobilovú a hromadnú dopravu. V budúcnosti sa uvažuje o obojsmernej cyklistickej trase na severnej strane ulice. V minulosti existovali návrhy na výstavbu električkovej trate cez túto ulicu.
Kostolné (rozlišovacia stránka)

Kostolné môže byť:
Ulica Pavla Horova (Bratislava)

Ulica Pavla Horova je ulica v Bratislave, v mestskej časti Devínska Nová Ves. Križuje sa spolu s 2 ulicami: Jána Poničana a Štefana Králika.
Dňa 30. augusta 2010 tu došlo k streľbe, pri ktorej zomrelo 8 osôb (vrátane páchateľa) a 15 bolo zranených.
Ulica Milana Marečka (Bratislava)

Ulica Milana Marečka je ulica v Bratislave, v mestskej časti Devínska Nová Ves. Križuje sa len s ulicou Ivana Bukovčana.
Pomenovaná podľa Milana Marečeka básnika a účastníka SNP umučeného nacistami počas druhej svetovej vojny.
Ulica Ivana Bukovčana

Ulica Ivana Bukovčana je ulica v Bratislave, v mestskej časti Devínska Nová Ves. Križuje sa len s ulicou Milana Marečka.
Xantozínmonofosfát

Xantozínmonofosfát (XMP alebo xantylát) je intermediát v metabolizme purínov. Je to ribonukleozidmonofosfát. Skladá sa z fosfátovej skupiny, pentózy ribózy a nukleovej bázy xantínu. Vzniká z IMP pôsobením enzýmu IMP dehydrogenázy a tvorí sa z neho GMP pôsobením GMP syntázy. XMP môže vzniknúť takisto z XTP pôsobením enzýmu deoxyribonukleozidtrifosfátpyrofosfohydrolázy, ktorý má (d)XTPázovú aktivitu.
Mestská hromadná doprava v Dunajskej Strede

Mestská hromadná doprava v Dunajskej Strede je zabezpečovaná autobusovou dopravou, ktorú prevádzkuje spoločnosť SAD DS. Služby MHD sú poskytované na 2 autobusových linkách s číslovaním 1 a 2. SAD DS prevádzkuje v Dunajskej Strede 1 typ vozidiel.
Štvorcová míľa

Štvorcová míľa (skrátene anglicky sq mi a niekedy aj ako mi2) je imperiálna a americká (USA) merná jednotka pre plochu. Jedna štvorcová míľa sa rovná ploche štvorca s dĺžkami strán jedná míľa.
Ekvivalenty.
Jedna štvorcová míľa sa rovná:
Sekcia.
V Spojených štátoch Public Land Survey System je „štvorcová míľa“ neformálnym synonymom pre „sekciu“.
Acre

Acre môže byť:
Geologické práce

Geologické práce môžu byť:
Ostrý vrch (vrch v Považskom Inovci)

Ostrý vrch () je vrch v Považskom Inovci. Leží nad obcou Kálnica, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja, okresov Nové Mesto nad Váhom a Topoľčany a zasahuje na katastrálne územie obcí Kálnica a Zlatníky. Nachádza sa v hlavnom hrebeni a vrcholom vedie červená značka z Panskej javoriny na Inovec.
Opis.
Ostrý vrch je súčasťou hlavného hrebeňa v najvyššej časti Považského Inovca. Vrcholovú časť hrebeňa pokrýva riedky porast s horskou lúkou. Severne susedí Jakubová (), východne Dolný lom (), južne Panská javorina () a západne Polámaný vrch (). Východnú časť masívu odvodňujú prítoky Chotiny, ktorá smeruje do rieky Nitry, zo západných svahov voda smeruje Kalnickým potokom do Váhu. Najbližšími sídlami sú severne ležiaci Selec a severozápadne situovaná Kálnica, východným smerom sú najbližšie obce Dubodiel a Zlatníky. 
Výhľady.
Vďaka nízkej vegetácii na vrcholovej časti a nadmorskej výške poskytuje Ostrý vrch takmer kruhový výhľad. Veľmi dobre viditeľné sú okolité vrchy pohoria, no pri vhodných podmienkach možno pozorovať tiež Strážovské vrchy, Vtáčnik, Pohronský Inovec, Tribeč, Malé a Biele Karpaty. Nezriedka je na severovýchodnom horizonte vidieť aj hrebeň Malej a Veľkej Fatry.
MetaTrader 4

MetaTrader 4, tiež známy ako MT4, je elektronická obchodná platforma široko používaná online obchodníkmi. Vývojárom je spoločnosť MetaQuotes Software.
Softvér sa skladá z klientskych aj serverových komponentov. Serverový komponent prevádzkuje broker a klientsky softvér je poskytovaný klientom brokera, ktorí ho používajú na prezeranie cien a grafov v reálnom čase, zadávanie objednávok a spravovanie svojich účtov.
Klientom je aplikácia založená na systéme Microsoft Windows. Hoci neexistuje žiadna oficiálna verzia MetaTrader 4 pre Mac OS, niektorí brokeri poskytujú svoje vlastné vyvinuté varianty MT4 pre Mac OS.
MetaTrader 4 je zameraný na obchodovanie s maržami. Niektoré veľké brokerské spoločnosti používajú MetaTrader 4 na obchodovanie s CFD, ale stále nie je určený na trvalú prácu na akciovom trhu:
MetaTrader 4 sa stal populárnym vďaka užívateľskej schopnosti písať svoje vlastné obchodné skripty a robotov, ktoré by mohli automatizovať obchodovanie.
MetaTrader 4 môže používať užívateľské indikátory a obchodné programy na automatizáciu obchodovania.
Podľa štúdie zo septembra 2019 bol MetaTrader 4 najobľúbenejšou obchodnou platformou Forex na svete.
Inozitol

Inozitol je karbocyklický cukor, ktorý sa v hojnom množstve nachádza v ľudskom tele. Je možné ho nájsť v mozgu a v iných tkanivách. Myo-inozitol je v prírode najčastejšie sa vyskytujúci izomér inozitolu. Kedysi sa označoval ako vitamín B8, ale teraz už je známe, že nemá funkciu vitamínu.
Funkcia.
V organizme sa podieľa na bunkových signalizáciách, hormonálnych aktivitách, pri aktivite neurotransmiterov a rastových hormónov. Taktiež sa podieľa aj na osmoregulácii.
Inozitol predstavuje štrukturálny základ pre viaceré molekuly v ľudskom tele. Ide napríklad o sekundárne signálne molekuly v eukaryotických bunkách, v rôznych inozitol-fosfátoch a tiež aj fosfatidylinozitoloch.
Myo-inozitol vzniká najmä v obličkách, v množstve približne 2 gramy denne.
Najviac inozitolu sa nachádza v mozgu, kde umožňuje viazanie neurotransmiterov a niektorých rastových hormónov na ich príslušné receptory.
Suplementácia a klinická aplikácia.
Klinická aplikácia inozitolu predstavuje jeho využitie pri zmierňovaní príznakov bipolárnej poruchy, panickej poruchy, poruchy nálad, depresie, úzkostiach a obsedantno-kompulzívnej poruchy.
V prípade mentálnych porúch sa inozitol využíva kvôli jeho schopnosti regulovať a pozitívne vplývať na aktivitu neurotransmiterov; dopamín, serotonín, glutamát a GABA. Využíva sa tiež v kombinácii s antidepresívami (SSRI) pre posilnenie ich účinku. Okrem toho môže mať inozitol schopnosť nepriamou cestou pozitívne ovplyvňovať neuroplasticitu. Ako doplnok stravy sa používa pri výskyte polycystyckých vaječníkov a metabolického syndrómu.
Suplementácia inozitolu môže v kombinácii s kyselinou listovou znižovať hladinu triglyceridov, zlepšovať funkciu inzulínu, znižovať LDL cholesterol a zvyšovať prospešný HDL cholesterol.
Výskyt.
Inozitol sa nachádza v mnohých potravinách, napríklad v ovocí, najmä v citrusových plodoch, v obilninách vo forme fytovej kyseliny (inozitol hexafosfát) a tiež aj v orechoch, semenách a vo fazuli.
Myo-inozitol bol pôvodne považovaný za vitamín B8. Nakoľko je ale telo schopné inozitol syntetizovať, aktuálne sa neradi medzi vitamíny a esenciálne živiny.
Hranica (rozlišovacia stránka)

Hranica môže byť:
Damborského ulica

Damborského ulica je ulica:
Mestská hromadná doprava v Komárne

Mestská hromadná doprava v Komárne je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 3 autobusových linkách s číslovaním 2, 3 a 8. ARRIVA Nové Zámky prevádzkuje v Komárne 3 typy vozidiel.
Deoxyadenozín

Deoxyadenozín (symbol dA alebo dAdo) je deoxyribukleozid. Je to derivát nukleozidu adenozínu, od ktorého sa líši len náhradou hydroxylovej skupiny (-OH) na 2′ uhlíku ribózy za vodík (-H). Deoxyadenozín je nukleozid DNA, kde sa páruje s deoxytymidínom (T).
Pri nedostatku adenozíndeaminázy (ADA) sa deoxyadenozín hromadí v T-lymfocytoch a spôsobuje ich úmrtie, čím vzniká genetická porucha známa ako adenozíndeaminázová ťažká kombinovaná imunodeficiencia (ADA-SCID).
Anton Hruboň

doc. PhDr. Anton Hruboň, PhD. (* 26. október 1989, Nitra) je slovenský historik. Zaoberá sa modernými dejinami Slovenska a Európy s dôrazom na historické a súčasné podoby fašizmu, politického radikalizmu a nacionalizmu, ako aj politickými teóriami a ideológiami nedemokratických hnutí a režimov. Aktuálne pôsobí na Katedre bezpečnostných štúdií Fakulty politických vied a medzinárodných vzťahov Univerzity Mateja Bela.
Životopis.
Po absolvovaní Gymnázia v Ružomberku v roku 2007 nastúpil na štúdium histórie na Fakulte humanitných vied Univerzity Mateja Bela v Banskej Bystrici, ktoré ukončil v roku 2012 získaním titulu magister. V roku 2015 získal na Katedre histórie titul PhDr. i PhD. V roku 2019 sa na svojej alma mater habilitoval v odbore "Slovenské dejiny".
V rokoch 20152020 vyučoval na Katedre európskych kultúrnych štúdií Filozofickej fakulty UMB v Banskej Bystrici. Od roku 2020 pôsobí ako docent pre odbor "Politické vedy" na Fakulte politických vied a medzinárodných vzťahov UMB v Banskej Bystrici, kde vedie prednášky a semináre k moderným politickým dejinám Európy a Slovenska.
Počas doterajšej kariéry absolvoval vedecké pobyty ako post-doc a hosťujúci výskumník na Filozofickej fakulte Univerzity Karlovej v Prahe, Slovenskom historickom ústave v Ríme, Centre štúdií holokaustu Inštitútu pre súdobé dejiny v Mníchove, v Collegiu Caroline v Mníchove, Inštitúte pre východoeurópske dejiny Viedenskej univerzity vo Viedni a v Pamätníku šoa v Paríži. S hosťujúcimi a pozvanými prednáškami vystúpil na univerzitách a ústavoch v Bologni, Mníchove, Koperi, Novom Sade, Prahe, Ústí nad Labem a Ostrave.
Deoxyguanozín

Deoxyguanozín je purínový nukleozid báze guanínu. Je podobný guanozínu, ale namiesto ribózy obsahuje deoxyribózu. Fosforyláciou 5' uhlíka ribózy vzniká deoxyguanozínmonofosfát. Deoxyguanozín je jedným zo štyroch deoxyribonukleozidov, z ktorých sa skladá DNA.
Oxidáciou deoxyguanozínu vzniká 8-oxo-2'deoxyguanozín, pomocou ktorého je možné zistiť mieru oxidačného stresu v bunke.
Uridíndifosfát

Uridíndifosfát alebo UDP je nukleotiddifosfát. Je to ester kyseliny pyrofosforečnej s nukleozidom uridínom. UDP sa skladá z pyrofosfátu, ribózy a uracilu.
UDP je dôležitou súčasťou glykogenézy. Než sa glukóza v pečeni a svaloch uloží do glykogénu, enzým UDP-glukózapyrofosforyláza tvorí UDP-glukózové jednotky z glukóza-1-fosfátu a uridíntrifosfátu. V procese sa štiepi pyrofosfát. Následne sa pomocou glykogénsyntázy tieto UDP-glukózové jednotky využijú na tvorbu glykogénového reťazca. Z molekuly UDP-glukózy sa štiepi UDP a môže byť znovu využitý UDP-glukózapyrofosforylázou.
UDP je takisto dôležitá nosná skupina v metabolizme galaktózy. Galaktóza-1-fosfáturidyltransferáza (GALT) prenáša UMP skupinu z UDP-glukózy na galaktózu, čím vzniká UDP-galaktóza, ktorú je následne možné ďalej spracovať. Táto reakcia je súčasťou Leloirovej dráhy.
Sarah Lanová

Sarah Lanová môže byť:
Sara Lanová môže byť:
Jakubová

Jakubová () je vrch v Považskom Inovci. Leží nad obcou Selec, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho kraja a okresov Nové Mesto nad Váhom, Trenčín a Bánovce nad Bebravou. Vrch zasahuje na katastrálne územie obcí Kálnica, Selec a Zlatníky. Nachádza sa v hlavnom hrebeni a vrcholom vedie červená značka z Panskej javoriny na Inovec.
Opis.
Jakubová je súčasťou hlavného hrebeňa Považského Inovca a jej vrcholová časť najmä severovýchodným smerom klesá len veľmi mierne. Táto časť hrebeňa je pokrytá lesným porastom. Východným susedom je vrch Horný lom (), južne susedí Ostrý vrch () a Panská javorina (), západne sa nachádza Babia hora (), severne vrch Hradisko () a severovýchodne dominuje Inovec (). Juhozápadné svahy odvodňujú prítoky Kalnického potoka, severné Selecký potok, oba do rieky Váh, voda z juhovýchodnej časti hrebeňa odteká potokom Chotina do rieky Nitry. Najbližšími sídlami sú severne ležiaci Selec, západne situovaná Kálnica a východným smerom ležiaci Dubodiel. 
Výhľady.
Vrcholová časť hrebeňa je pokrytá lesným porastom, ktorý poskytuje len veľmi obmedzený výhľad. V blízkosti vrcholu je však niekoľko lokalít s nízkou vegetáciou, odkiaľ možno pozorovať najmä okolité vrchy pohoria a blízke nížiny a kotliny. Pri vhodných podmienkach sú však viditeľné Biele i Malé Karpaty, Tribeč, Pohronský Inovec,Vtáčnik a Strážovské vrchy.
Ivanov vŕštek

Ivanov vŕštek () je vrch v Považskom Inovci. Leží nad obcou Hôrka nad Váhom, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Nové Mesto nad Váhom a zasahuje na katastrálne územie obcí Kálnica a Hôrka nad Váhom. Nachádza sa v bočnom hrebeni a vrcholom vedie modrá značka na Panskú javorinu.
Opis.
Ivanov vŕštek leží v rázsoche, vybiehajúcej z hlavného hrebeňa medzi Panskou javorinou a Ostrým vrchom západným smerom cez Polámaný vrch na Sochoň. Jeho nadmorská výška má v niektorých zdrojoch hodnotu 730, v iných . Západným susedom je Polámaný vrch (), severne leží Jakubová () a Ostrý vrch (), juhovýchodne Panská javorina () a južne Prieľačina (). Vrch patrí do povodia Váhu; severnú časť masívu odvodňuje Kalnický potok, južné svahy jeho prítok Hôrčanský potok. Najbližšími sídlami sú severozápadne ležiaca Kálnica a západným smerom situovaná Hôrka nad Váhom. 
Výhľady.
Zalesnený hrebeň neumožňuje súvislejšie rozhľady, napriek tomu je z menších lokalít s nižšou vegetáciou možné vidieť hlavný hrebeň a okolité vrchy pohoria. Miestami je vidieť tiež Malé a Biele Karpaty.
Eliptický valec

Eliptický valec je v eulidovskej geometrii 3-rozmerný priestorový útvar, ktorý má namiesto bežnej kruhovej podstavy, podstavu eliptickú. Na rozdiel od valca s kruhovou podstavou, eliptický valec nemožno vykonštruovať rotáciou. Jedná sa o objekt s kvadratickým povrchom. Polovičný výsek eliptického valca ktorého predná stena začína na tečne polos formula_1 a formula_2 teda v bode formula_3 a pokračujúc priamo s polosou formula_2, je paraboloidný valec. Za určitých podmienok je z geometrického hľadiska paraboloidný valec, presnou polovicou eliptického valca.
Súradnice eliptického valca.
Súradnice eliptického valca sú založené na 3-rozmerných ortogonálnych súradniciach v euklidovskom priestore, čo znamená, že oproti 2D súradniciam elipsy, má eliptický valec namiesto rozmerov formula_5 a formula_6, tri rozmery formula_5, formula_6 a formula_9. Bežná definícia ortogonálnych súradníc eliptického valca je:
kde:
Obsah plášťa a obvod podstavy.
Vzorec č.1:
Vzorec č.2:
kde:
Alebo ho vypočítame ako: 
Objem a povrch.
kde:
Zdroj.
Old Town (skladba)

„Old Town“ je skladba frontmana írskej skupiny Thin Lizzy Philipa Lynotta z jeho sólového albumu "The Philip Lynott Album", ktorý vyšiel v roku 1982. Text piesne je zameraný na koniec romantiky medzi mužom a ženou. V hudobnom videu sa Lynott nachádza na moste Ha'penny Bridge v Dubline, ako aj v iných lokáciách centra mesta, ako napríklad v bare The Long Hall. Neskôr sa preváža na lodi v prístave, hrá na trúbku na pódiu v Herbert Parku a kráča po Great South Wall. Skladba obsahuje aj klavírnu hru Darrena Whartona, klávesistu skupiny Thin Lizzy.
V roku 1983 relácia holandského verejnoprávneho vysielateľa TROS s názvom "TopPop" nakrútila druhé hudobné video k skladbe.
„Old Town“ bola prvou oficiálne vysielanou nahrávkou rozhlasovej stanice Irish legal Independent Radio. Tiež bola prvou skladbou, ktorú 20. júla 1989, počas začiatku svojho vysielania, zahrala dublinská stanica Capital Radio 104.4.
Verzia The Corrs.
V roku 1999 prespievala pieseň „Old Town“ skupina The Corrs počas svojho vystúpenia v sérii televíznych koncertov "MTV Unplugged" a opätovne ju nahrala pre svoj štúdiový album "Home", ktorý vyšiel v roku 2005.
V roku 2000 vyšla živá verzia piesne ako singel v Singapure, Belgicku a Holandsku pod názvom „Old Town (This Boy Is Cracking Up)“. V roku 2005 vydala skupina The Corrs štúdiovú nahrávku ako dvojitú A-stranu so skladbou „Heart Like a Wheel“ a zahrnula ju do kompilácie "Dreams: The Ultimate Corrs Collection" z roku 2006. Túto skladbu predviedli aj na svojom turné In Blue Tour.
Trúbkové sólo na pikole zahral Ronan Dooney.
Mestská hromadná doprava v Ružomberku

Mestská hromadná doprava v Ružomberku je zabezpečovaná autobusovou dopravou, ktorú prevádzkuje spoločnosť Blaguss Slovakia s.r.o. Služby MHD sú poskytované na 6 autobusových linkách s číslovaním 1 – 6. Blaguss Slovakia prevádzkuje v Ružomberku 5 typov vozidiel.
Great South Wall

Great South Wall (v preklade "Veľký južný múr", ; niekedy nazývaný aj South Bull Wall – "Južný býčí múr") v prístave írskeho hlavného mesta Dublin sa tiahne od cípu polostrova Poolbeg viac ako štyri kilometre do priestoru Dublinského zálivu. V čase svojej výstavby išlo o najdlhšiu morskú stenu na svete a zostáva jednou z najdlhších v Európe. Je otočená smerom k novšiemu múru Bull Wall a na konci má jeden zo štyroch prístavných majákov.
Ha'penny Bridge

Ha'penny Bridge [hejpni bridž] (v preklade "Polpencový most", alebo "Droichead na Life"), neskôr istý čas známy aj ako "Penny Ha'penny Bridge" a oficiálne Liffey Bridge, je most pre chodcov postavený v máji 1816 ponad rieku Liffey v Dubline.
Je vyrobený z liatiny, ktorá bola odliata v anglickom Shropshire.
Mestská hromadná doprava v Topoľčanoch

Mestská hromadná doprava v Topoľčanoch je zabezpečovaná autobusovou dopravou, ktorú prevádzkuje spoločnosť Freibus Slovakia. Služby MHD sú poskytované na 7(11) autobusových linkách, pričom na niektorých linkách sú jednotlivé smery tiež číselne odlíšené. Napríklad spoje smerujúce do mestskej časti Veľké Bedzany sú označené číslom 3, spoje idúce naspäť číslom 33. Freibus Slovakia prevádzkuje v Topoľčanoch 3 typy vozidiel.
Mestská hromadná doprava v Hlohovci

Mestská hromadná doprava v Hlohovci je zabezpečovaná autobusovou dopravou, ktorú prevádzkuje spoločnosť Arriva Trnava. Služby MHD sú poskytované na 3 autobusových linkách s číslovaním 1 – 3. Arriva Trnava prevádzkuje v Hlohovci 8 typov vozidiel.
Mestská hromadná doprava v Nových Zámkoch

Mestská hromadná doprava v Nových Zámkoch je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 7 autobusových linkách s číslovaním 1, 4, 6 – 10. ARRIVA Nové Zámky prevádzkuje v Nových Zámkoch 5 typov vozidiel.
Polčas

Polčas môže byť:
Mestská hromadná doprava v Piešťanoch

Mestská hromadná doprava v Piešťanoch je zabezpečovaná autobusovou dopravou, ktorú prevádzkuje spoločnosť ARRIVA Trnava. Služby MHD sú poskytované na 11 autobusových linkách s číslovaním 1 – 4, 8, 11 – 14, 18 a 20. ARRIVA Trnava prevádzkuje v Piešťanoch 2 typy vozidiel.